Mons Monssen

Mons Monssen (født 20. januar 1867 i Bergen, død 10. februar 1930 i New York) var en sjømann og offiser i United States Navy. Han mottok Medal of Honor, USAs fremste militære utmerkelse, og fikk to orlogsfartøyer oppkalt etter seg.Kristoffer Egeberg: «Flaggskipets beskytter», Dagbladet.no Magasinet, 7. desember 2004.

Monssen utvandret fra Norge til USA, der han i 1899 gikk inn i tjeneste i USAs sjøforsvar.Armann, Øivind Berntzen: «Mons Monssen – et hundreårsminne: glemt i gamlelandet, men fortsatt husket i sitt nye hjemland», Norsk tidsskrift for sjøvesen, årg. 121, nr. 5, 2006, s. 26–31. Han hadde avansert til chief gunner's mate da han i 1904 tjenestegjorde om bord på slagskipet USS «Missouri». Under en skyteøvelse 13. april 1904 oppsto det brann om bord. Brannen spredte seg til ammunisjonsmagasinet og Monssen utmerket seg i kampen mot flammene. Brannen tok 36 menneskeliv, men takket være brannslokningsinnsatsen ble resten av mannskapet og skipet reddet. For sin innsats ble Monssen tildelt Medal of Honor. Han ble også forfremmet til warrant officer.

Monssen tjenestegjorde senere på USS «Yankeevi», USS «lowa» og USS «Connecticut». Fra 1914 gjorde han tjeneste på land ved New York Navy Yard, på Filippinene og i New London i Connecticut. I 1918 ble han forfremmet til løytnant. 

Monssen ble pensjonert fra sjøforsvaret i 1925. Han bodde resten av sitt liv i Brooklyn i New York, der han døde på Brooklyn Naval Hospital i 1930. Han er gravlagt på Cypress Hills National Cemetery.

I United States Navy har to fartøyer vært oppkalt etter Monssen: Destroyeren USS «Monssen» (DD-436) i Gleaves-klassen (1940–1942) og USS «Monssen» (DD-798) i Fletcher-klassen (1943–1957).«Monssen I (DD-436)», Naval History and Heritage Command.«Monssen II (DD-798)», Naval History and Heritage Command.

 Referanser 

Kategori:Offiserer fra USA
Kategori:Medal of Honor
Kategori:Personer fra USA av norsk opphav
Kategori:Personer fra Bergen kommune